Предсказуeмо бъдеще? – К\nПовечето от чуждите и родни анализатори на международната политика, независимо от политическите възгледи, изглежда са единодушни – светът стана непредсказуем, нараства неопределеността, процесът не се поддава на влияние и е по-добре да не правим нищо. Да се дистанцираме.\nТакъв извод е особено опасен за нас, руснаците. Нас, уви, много ни бива да изпадаме в транс след големи пробиви и да губим мира след спечелени войни. Не се наемам да твърдя, че бъдещето е до голяма степен предсказуемо. И върху него може и трябва да се влияе. Ако, разбира се, големите играчи знаят какво искат, притежават енергия и ум, градят политиката върху повече или по-малко рационална и дългосрочна основа.\nЕлементът неопределеност винаги е съществувал. И сега той е не повече, а даже дори по-малко, отколкото е бил през много други епохи. Да, заради информационната революция масите имат достъп до много по-широки възможности за влияние върху политиката. И точно това тревожи елитите, свикнали те да решават какво му трябва на народа. Оттук и оплакванията от уж нарастващата непредсказуемост. Всъщност, включването на широките слоеве на населението в политиката я прави по-предсказуема, доколкото интересът на масите се предугажда по-лесно от интригите на представителите на естаблишмънта.\nИдеологическите и политически грешки\nГлавната причина да се говори за непредсказуемост е нежеланието на западните елити, които доминираха на интелектуалния терен, и тези, които се движеха в техния фарватер, да видят бъдеще, което не им е особено приятно. Интелектуалната и политическата класа на Европа повярва в неизбежността на световната победа на евромодела, а натрупаният от Запада потенциал (политически, военен, икономически, идеологически и информационен) дава възможност да налага тези възгледи на всички. В относително бедните страни, които не са западни, включително и в Русия, евроинтеграцията се изучаваше предимно за европейски пари със съответния резултат. Само САЩ, разполагащи със средства за собствен интелектуален подход, а и нежелаещи засилването на конкурента, макар и съюзник, проявяваха „евроскептицизъм”.\nДнешното състояние на Евросъюза можеше да бъде предсказано още през 90-те години на миналия век, когато мнозинството европейски държави, захранвани от евтината работна ръка и гладните пазари на бившия соцлагер, се отказаха от назрялата реформа в икономическата и социалната система. Грешката многократно се задълбочи, когато в еуфорията от сякаш окончателната победа, ЕС се опита да създаде „единна външна и отбранителна политика”. Линията на най-малкия общ знаменател рязко отслаби влиянието на водещите държави на Европа. Евросъюзът предприе лекомислено разширяване и въвеждане на еврото без единно икономическо управление.\nЕвропейците се отказаха и от интеграция с Русия, която притежаваше „твърда” сила, ресурси и доказана в хода на историята способност да се възстановява. Вместо нея, бе избрана нео-ваймарската политика. Руският елит, уморен от трудностите на „реалния социализъм”, се стремеше да се сближи, ако не да се интегрира, с ЕС, естествено, при достойни условия. Ако това беше станало, днешното отслабване на Запада не би било толкова болезнено. Той още дълго би запазил военното си превъзходство – дълбокото основание за неговите доминиращи позиции в сферата на икономиката, политиката и идеите.\nКогато желанието на Русия за сближаване срещна отказ и НАТО започна да се разширява, аз се изплаших. Предложението на Москва беше толкова изгодно, че отклоняването му изглеждаше като опит бившият противник да бъде довършен. След това въпросът се състоеше единствено в това при какви условия ще се осъществи сблъсъкът и ще успеем ли ние да съберем сили. Завръщането на противопоставянето стана необратимо през 2001 година, след като САЩ излязоха от Договора за противоракетна отбрана (ПРО). Този акт не можеше да бъде интерпретиран по друг начин, освен като стремеж САЩ да си върнат стратегическото превъзходство. Но това изглеждаше особено опасно на фона на агресиите в Югославия и Ирак.\nВ същото време е учудващо, че за преобладаващата част родни и чужди специалисти събитията от 2014 година в Крим и в Украйна бяха изненада или свидетелство за „непредсказеумостта” на Русия. Те бяха съвсем логични и можеха да протекат по много по-твърд сценарий. Отказът на значителна част от родния елит да признае реалността не отменя логиката на историята. Другата част от управляваща прослойка в Русия я възприе и действаше. Междувременно скрито вървеше подготовка за твърдо противопоставяне. Създаваше се ново поколение стратегически и близки до тях оръжейни системи. Трупаха се финансови резерви. Усъвършенстваше се структурата на управление. Но голям сегмент от родния естаблишмънт, особено икономическият блок, не искаше да вярва в неизбежното. Иначе не биха създали новия пътнически самолет МС-21 с толкова висок процент части, произвеждани в САЩ; по-рано биха въвели независими платежни системи, предназначени изпреварващо да „обезвредят“ санкциите; богатата руска класа не би продължавала и до днес да изнася ресурси на Запад. А и не биха бленували за отмяна на санкциите, както беше доскоро. Санкциите бяха очаквани не само заради противопоставянето, неизбежно след отстъплението от 90-те години, но и поради частичната деглобализация, чийто елемент е и политизацията на икономическите отношения. Процесът е следствие от редица обективни причини, основната от които, най-вероятно, е споменатата вече загуба на военно превъзходство заедно с базиращото се на него почти петвековно политическо и икономическо доминиране на Запада. Контролирани до този момент страни и народи изведнъж получиха възможност да използват своите конкурентни предимства. В тази ситуация „либералният икономически ред” стана неизгоден за създателите си. И Съединените щати, още преди Тръмп, започнаха да се отказват от този ред. Санкциите, които и европейците, и американците „щедро“ налагаха още преди изблика на протекционизъм в САЩ, бяха пряко оправдавани с невъзможността да бъде употребена военна сила. Резултатът от всичките тези резки завои беше предсказуем. Евросъюзът изпадна в многостранна, може би дори фатална криза, след като демонстрира нарастващо геостратегическо смаляване и „затваряне в пашкул” в един свят с все по-остра конкуренция.\nИдването на власт на човек като Доналд Тръмп не беше сензация. Америка се вкара в няколко войни и политически ги изгуби, като лекомислено прахоса трилиони. Инфраструктурата в САЩ е в плачевно състояние, имайки предвид колко богата страна е тя.\nКитай мощно дръпна напред, като започна да избутва американците не само на икономическите, но и на политическите пазари. Още Обама дойде с мандат от част от управляващата прослойка да намали външните ангажименти и да се заеме със страната. Но, както и президентът Джими Картър в подобна ситуация, и Обама не можа (или не му позволиха) да изпълни тези задачи. В края на 70-те години на ХХ век елитът издигна Роналд Рейгън, който заложи на икономическото възраждане и възстановяване на военното превъзходство. Разликата между Тръмп и Рейгън е в това, че по-голямата част от върхушката през 90-те години на миналия век и първото десетилетие на ХХI век толкова повярва в непогрешимостта си и догмите на либерализма, че напълно забрави за националните интереси. А когато се сблъска с неизбежната реакция срещу безсмислената експанзия, върхушката се разцепи. Корекциите започнаха да се нанасят твърдо, без да се съобразяват с волята на елита. Но Тръмп се оказа изненада не само за върхушката, но и за онези, свикнали да поглъщат идеологическите й продукти.\nЗаблудите, умножени по способността на Запада да налага възгледите си, доведоха дотам, че той пропусна да забележи възраждането на Китай. Политиката спрямо КНР почиваше на нежеланието да се признае очевидното – китайската хилядолетна култура и историческа традиция. Ако Китай, с неговото разнообразно население от милиард и триста милиона души, наистина бе станал демократичен, щеше да настъпи глобална катастрофа. Но се смяташе, че след като Китай приеме капитализма, той неизбежно ще стане по-демократичен, прозападен и, съответно, по-малко способен да управлява себе си и ресурсите си. Когато в началото на ХХI век стана ясно, че нещата не вървят в подобна посока, разни стратези един през друг започнаха да предсказват неизбежния му крах, заявявайки, че капитализмът не може да се развива без демокрация.\nМеждувременно капитализмът се развиваше без връзка с демокрацията, а на базата на наследената от феодализма правова система, защитаваща частната собственост в рамките на зверски авторитарни, според съвременните разбирания, политически модели. Нещо повече, капитализмът, чиято движеща сила на развитие е неравенството, противоречи на демокрацията, на властта на мнозинството. „Популизмът”, в чиято подкрепа обвиняват Русия, е абсолютно логичен резултат от поредния взрив на неравенство и от ръста на миграцията, която излезе изпод контрол. А тя, както малцина днес си спомнят, беше отприщена от европейската буржоазия, за да понижи нарастващата цена на работната ръка и влиянието на профсъюзите. И днес се берат плодовете на тогавашните решения.\nЕдна от най-важните причини за сегашната паника по повод непредсказуемостта е разрушаването на интелектуалната основа, върху която както световните, така и родните елити градяха предвижданията си. Тази база бе изградена от Запада през последните 40 години, а след временната му „победа” в Студената война започна повсеместно да преобладава.\nВсички се втурнаха да изучават, преподават и разпространяват като неопровержима истина доктрините и идеите на западната академична общност. Освен това, Западът беше по-свободен, по-богат, а заради това и по-привлекателен. Не на последно място, и медиите му имаха доминираща позиция в интелектуалната среда. Същевременно повечето от тези теории, концепции и школи страдат от сериозни недостатъци.\nПърво, техните адепти волно или неволно отразяват интересите на собствените си страни или на елитите, управляващи в тях. А онези, които ги следват в други общества, неизбежно играят по чужди правила и на чужд терен. Понякога има случаи на съзнателно забравяне за интересите на собствената страна поради „компрадорски” мотиви, от глупост, невежество или желание да те харесат колегите от „напредничавия свят”. В Русия, ще напомня, през 90-те имаше доста интелектуални и политически лидери, които провъзгласиха интересите на страната за идентични на западните, а всички веяния, идващи от Запада – за предизвестено правилни. Отзвукът от тези гласове още не е заглъхнал.\nВторо, всичките тези концепции по правило се пишеха за отминалите периоди на двуполюсната конфронтация или за „либералния световен ред” в периода 1991–2007 – епохата на доминирането на САЩ. И дори ако в някакъв момент те са отразявали световната картина, то днес вече са остарели.\nТрето, за половин век западната икономико-политическа и социална мисъл се разцепи на множество тясно специализирани направления. Но селективният поглед не позволява да се види цялото и съответно да се предвиди еволюцията на сложни системи като обществото или международните отношения.\nИ накрая, четвърто, много теории бяха просто погрешни. Лоша шега изигра както вярата в „края на историята”, така и в безусловната правилност на либералнодемократичните теории и практики. След това дойде епохата на политкоректността, а либералнодемократичните възгледи придобиха характер на тоталитарна идеология (това беше прекрасно описано от Александър Лукин).\nКазаното не означава, че всички западни теории са погрешни. В значителна степен е коректна школата на политическия реализъм, злостно отхвърляна от интелектуалното мнозинство в САЩ и Европа. До голяма степен пророческа се оказа идеята за сблъсъка на цивилизациите на Самюъл Хънтингтън. Адекватна е концепцията за баланса на силите. А онези, които я отхвърлят, са либералите и китайците – по различни причини. Последните са свикнали не да балансират, а да доминират в рамките на традициите на „Средното царство”. Но с натрупването на опит и те започват да играят по правилата на теорията на баланса.\nЩе дам още няколко примера за масови интелектуални заблуди. Стана почти общоприето схващането, че западната цивилизация е венецът на развитието на човечеството. Преди това близо век комунистите смятаха, че това е комунизмът. А демокрациите неизменно загиваха в условията на изостряне на международната конкуренция или в резултат на вътрешни сътресения. Гръцките републики станаха деспотства, римската – империя, средновековните италиански републики – монархии, новгородската падна, венецианската се предаде на Наполеон, а почти цялата демократична Европа – на Хитлер. И ако не беше самопожертвователната борба на съветския народ, воден от тоталитарна власт, демокрация, в какъвто вид съществува днес в Европа, просто нямаше да има.\nСъвременната западна демокрация е само един от начините, макар и по-комфортен за повечето граждани, обществата да бъдат управлявани. Бъдещето обещава плурализъм на моделите. Но и днес в повечето университети академичното тяло, движейки се в руслото на политически коректното говорене, убеждава себе си и студентството в неизбежната победа на демокрацията. Макар че дори в западните общества се засилват авторитарните тенденции.\nИ до днес в интелектуалната среда преобладава митът за миролюбието на демокрациите, за придържането им към международното право. Действително, факт е – на демокрациите им е по-трудно да водят продължителни войни. Но как може да се говори за „демократичен мир”, след като НАТО 80 дни бомбардира остатъците от напълно демократична, макар и отчасти въвлечена в гражданска война Югославия?! За избухването на която, впрочем, помогнаха демокрациите от ЕС, незаконно признали през 1991 година независимостта на Хърватия и Словения. Последваха агресии срещу Ирак и Либия, в които участваха повечето официално демократични държави.\nТрескавото търсене и измислянето на фигурата на врага показват, че на западните политически системи тя им е жизнено необходима. Всички „популисти”, противници на провалилите се елити, биват обявявани за агенти на Путин. Още по-живописна е ситуацията в САЩ. Там загубилите се опитаха да обяснят провала си с измислицата за руска намеса в американските избори. Възродиха и абсолютно фантастичния мит за руската военна заплаха; и това при положение, че Русия харчи за въоръжените си сили 20 пъти по-малко от НАТО и има многократно по-малък оръжеен капацитет от тях. Когато към 2019 година антируската кампания взе да залязва, активизираха сатанизирането на Китай, изобличавайки го във всички грехове, най-големият от които – стремежът да бъде подкопана демокрацията. Китайските колеги са в изумление – те изобщо не могат да разберат какво става.\nС усмивка си спомням как преди повече от четири десетилетия, изучавайки трудовете на пионерите на съвременната теория на глобализацията Джоузеф Най, Робърт Гилпин, Робърт Кохейн за неизбежността на новия светъл свят – тогава, когато ще победи взаимозависимостта, когато националните държави няма повече да съществуват, а ще бъдат заменени от наднационалните институции, от транснационалните корпорации (ТНК), от неправителствените организации или организациите с нестопанска цел, аз известно време вярвах в тази идея. С учудване откривам, че тази теория се преподава и днес, включително у нас. Но къде е глобалното правителство? Тече рационализация на световната политика и разпад на международните институции. Транснационалните корпорации послушно маршируват по заповед на правителствата. Независимите глобални НПО са 99% приватизирани от държави или групи елити.\nТеорията за „меката сила”, издигната от Джоузеф Най, е неадекватна – той е първокласен интелектуалец, но и страстен защитник на интересите на страната си. Впрочем, ако от теорията за „меката сила” извадим прозападната й насоченост и я наречем по старому „идеологическо влияние“, ще стане ясно, че през 20-те – 30-те години на миналия век гигантска „мека сила” е притежавал и съветският комунизъм. Въпреки бедността и репресиите. Зад призивите му за всеобща справедливост, равенство и национално освобождение вървяха стотици милиони. Оказва се, че съвременна Русия, макар и не особено богата и недотам свободна, има своята „мека сила”. Руското идеологическо послание – защита на суверенитета, на националното достойнство, на културната самобитност и на традиционните ценности – е близко на по-голямата част от човечеството. Това е причината за необичайно злобната и прекрачваща границите на приличието информационна кампания, водена срещу Русия.\nОтричането на империализма и империите е поразително по неадекватността си. САЩ, главният адепт на отрицанието, представляват класически тип империя. Без формални колонии, но с 800 бази, с насочване на външноикономическите връзки и с налагане както на идеология, така и на външнополитическа ориентация и на единна военна система. Евросъюзът е още по-класическа империя, вярно, без император.\nНие, останалият свят, трябва ли да се движим във фарватера на това лицемерие? А може би империи не само има, но и ще има. И може би дори на тях принадлежи бъдещето?\nМожем да дадем още много примери. Повечето от съществуващите теории са само частично адекватни. Те са полезни като инструменти за анализ, но само ако си даваме сметка, че практическата им приложимост е твърде ограничена.\nСега за бъдещето\nЕдинственото събитие, което може да промени всичко, е голяма война. Тя ще направи хода на историята напълно непредсказуем или окончателно ще го стопира. Неведнъж вече съм писал, че вероятността от война днес е много по-голяма, отколкото от когато и да било, смятано от средата на 60-те години на миналия век досега. Но тя може да бъде предотвратена с умна политика, многостранно активно възпиране и енергична борба за мир. Останалите макротенденции са добре видими и предсказуеми. Ще отбележа най-важните.\nЩе продължи изместването на центъра на световната икономика и политика към Азия. Китай, дори при неизбежното забавяне, още в обозримо бъдеще ще стигне нивата на САЩ по всички параметри. Вижда се, че той вече настига или дори изпреварва Съединените щати в редица технологични и стратегически направления, в частност – в сферата на изкуствения интелект. След като в световен план и военната, и икономическата, и политическата сила започват все повече да клонят към Азия и Евразия, в тази посока започва да се прелива и културно-моралното влияние. Пред Русия – северната Евразия – се откриват интересни перспективи.\nСАЩ, благодарение на „революцията на Тръмп”, която най-вероятно ще побутне икономиката им напред, ще запазят позицията си на държава № 1–2, но те вече няма да бъдат суперглобален играч и заради това само частично ще възстановят позициите си в западното полукълбо.\nДе факто, Студената война, започната от Запада срещу Китай, ще остане още години наред сред водещите тенденции в международните отношения с цел да се самоорганизира срещу „врага” и възпре китайското засилване на могъществото. След около четири години е вероятно частично преодоляване на разцеплението на американските елити, които ще успеят да вземат под свой контрол социалните медии и политическата система в страната като цяло. Това може да намали интензитета на търсенето на враг в лицето на Русия. Още повече, че Китай все повече я замества в тази й роля. Частично ще бъдат удовлетворени интересите на зажаднелия за поръчки американски военно-промишлен комплекс, свързани със стратегическите въоръжения. Важното е, че ние óвреме дадохме на американците да разберат: превъзходство в надпреварата във въоръжаването те няма да постигнат чрез „изтощаване” – второ издание на Рейгън няма да има. Тогава може да се разчита на известна нормализация. Но другите причини за противопоставянето ще се запазят. За да отслаби Китай, е важно за Вашингтон, допуснал създаването на полусъюзнически отношения между Москва и Пекин, или да разгроми Русия, или да я неутрализира, или да откъсне Пекин от Москва.\nЕвропа, както се вижда, изпусна шанса си да обърне посоката на деградация на европроекта и срива на световните позиции на ЕС. Ето защо националистическите и авторитарни тенденции ще продължат да се задълбочават. Вероятно е показателите да падат още по-надолу и назад, като намерят нов баланс на нивата от края на 80-те и на 90-те години. Но поради несполучливия експеримент с единната външна и отбранителна политика и поради вътрешноевропейските проблеми, можем да очакваме, че и велики някога държави няма да успеят да се върнат на предишното си равнище на влиятелни субекти на световната политическа сцена. Активизират се конкурентни съревнования между външни сили, искащи да заемат позиции на вехнещия, но все още бляскав и богат субконтинент. Тази борба може да стане важно геополитическо предизвикателство за Русия и света. Европейците не пожелаха сами да плащат за сигурността си и въоръжените сили и сега ще трябва да плащат с политическа лоялност и икономически отстъпки. В същото време компрадорската класа, асоциираща своите политически и икономически интереси с американците, продължава да е силна. Последните създадоха мощна клиентела в стара Европа. Разширяването на Евросъюза доведе до това в него да се засилят проамериканските елементи – идеологически русофоби или просто дълбоко корумпирани, слаби правителства, чиито лидери са „захапали кукичката”. Но помпането на Русия като „враг” започна да издиша. Обективно се укрепват предпоставките за нормализация на отношенията с Европа. И това по-скоро ще бъдат отношения с отделни държави от един все по-малко сплотен Европейски съюз. Светът в геополитически и геоикономически план ще става все по-плуралистичен с два центъра на притегляне – Америка плюс и Голяма Евразия. В първия ще влязат членовете на преформатираното Северноамериканско споразумение за свободна търговия (NAFTA), част от латиноамериканците, Великобритания, част от европейците. Съдбата на втория и контурите му ще зависят най-вече от това дали Пекин ще съумее да преодолее историческата инерция на „Средното царство”, заобикалящо се със създадени от него васални държави. При новата глобална роля на Китай тази стратегия няма да се увенчае с успех и рано или късно срещу Китай ще се консолидират регионалните велики държави, като най-вероятно ще бъдат въвлечени и САЩ. Евразия, която и без това има немалък конфликтен потенциал, наследен от миналото, ще се превърне в макрорегион на остро съперничество. Ако Китай поеме ролята на пръв сред равни, той ще започне активно да изгражда институции на сътрудничество. На първо място Шанхайската организация за сътрудничество (ШОС) съзнателно ще се впише в мрежа от връзки и баланси и в Голямата Евразия ще се изгради партньорство, независимо от името му: гигантски континент на мирно сътрудничество и развитие или взаимодействие на велики култури. Нещата не са заковани на едно място – ситуацията се променя непрекъснато и вероятно ще има някаква яснота след 5–7 години.\nСветът, като цяло, ще бъде много по-свободен. Но невиждано бързата промяна на съотношенията в света, регионализацията на световната политика, новото укрепване на националните държави, размразяването на различни конфликти, държани под контрол от предишните хегемони САЩ и СССР, както и появата на нови типове оръжия ще се отразят на международната стратегическа стабилност и ще създадат относително висока вероятност от голяма война. Значението на военния фактор ще се запази, ако дори не се и увеличи – както от гледна точка на непосредствената защита и сигурност, така и като инструмент за влияние.\nПо всичко личи, че тенденцията интелектуалното ниво на човечеството да деградира ще продължи. Деградация, забелязвана най-вече при управляващите прослойки в много държави и дължаща се на информационно-цифровата революция. Тази тенденция се прояви още преди двадесет години с идването на власт на „телевизионното поколение”, склонно автоматично да реагира на последните новини и на „картинката”. Ситуацията в тази посока многократно ще се влоши, когато порасне „поколението на айфоните”, слабо различаващо реалния свят от виртуалния и все по-неспособно да мисли самостоятелно, критично и исторически. При това, съвременните демокрации, където избират себеподобни, представляват антимеритократичен механизъм. Твърде вероятно е тъкмо неуязвимостта по отношение на интернет на отделни индивиди или групи да стане водещ принцип при определяне критерия за подбор на управляващите кръгове в онези страни, способни да го въведат.\nРолята на невъзобновяемите минерални ресурси ще продължи да намалява. Същевременно значението на възобновяемите ресурси – биоресурсите от морето, чистата сладка вода, чистият въздух и горите – ще нарасне първо в икономиката, а после и в геополитиката (тази тенденция бе отчетена и обоснована от учения от Националния изследователски университет „Висша школа по икономика“ в Москва Игор Макаров). Съответно, все по-ценни ще стават тези територии, където подобни блага могат да се „произвеждат“.\nОтмирането на комунистическата идеология и залезът на либералната създадоха идеологически вакуум, за чието запълване започна борба. В държавния, етническия и дори квазирелигиозния му вариант този вакуум започна да се запълва с национализъм. Но за новия свят е налице необходимост от нова идеология.\nТенденцията към частична деглобализация ще продължи поради втвърдяването на геополитическото съперничество и поради свързаната с цифровата революция локализация на производствата. Ще продължи политизацията на международните икономически отношения и силовото използване на икономическите лостове. Завръщане към относително либералния световен икономически ред не се очаква до момента, в който не се оформи новият военно-силов скелет на света и така нареченият „Запад“ не се адаптира към новото съотношение на силите.\nПоследствията от климатичните промени са добре известни, независимо от причините и факторите, които са ги предизвикали.\nРастящото неравенство или просто усещането за него е голямо предизвикателство – и във вътрешен, и в международен план. На него ще трябва да отговори по-голямата част от държавите (сред първите от които е Русия). Това неравенство ще продължи да се задълбочава. И тук се вижда необходимостта от нова идеология за развитие.\nВажно е да сме наясно – поради растящата промяна на съотношението на силите в света, деградацията на повечето институции, наследени от предишните световни системи – двуполюсната и еднополюсната, няма да спре. Тези институции са или остарели, или вредни; и да им се продължава животът, като се участва в работата им, е все по-безсмислено или контрапродуктивно.\nСтарата световна система се руши. Новата се изгражда. И въпреки относително скромните си ресурси, особено икономически, които Русия, естествено, трябва приоритетно да увеличава, тя е третата от четирите или петте държави, които ще изиграят ключова роля във формирането на новата система. За ефективното участие в това дело трябва да бъдат усвоени следните прости принципи:\n– Не бива да се страхуваме от неизбежното, което макротенденциите диктуват. Бъдещето винаги предлага варианти за приспособяване и активно влияние.\n– Правила вече не съществуват. За това, че го осъзнахме, трябва да благодарим на Тръмп, който говори и прави това, което другите преди него лицемерно криеха. Но в борбата без правила ние, руснаците, имаме конкурентно предимство – благодарение както на историята си, смелостта и размаха, така и на сегашната идеологическа широта, плурализъм и готовност да рискуваме. Трябва само да престанем с глупостта да се движим в руслото на правилата и институциите, които партньорите безцеремонно отхвърлят. Ако на света му се предлага „законът на джунглата”, ние трябва да действаме по „закона на тайгата”. И тези, които по навик или поради желание да получат одобрителна усмивка от старите партньори, се опитват да следват старите правила, трябва да са наясно какво правят. Те имат право да се заблудят. Но страната и елитът й – не!\n– В бъдещия свят ще спечелят тези, които, обръщайки възможно най-малко влияние на информационния фон, водят политика, основана на реалистична оценка на идващото. Условието за победа е съчетание от интелект, реализъм и политическа воля.\n– Почти всички концепции за външна политика, наследени от двуполюсната или еднополюсната епоха, са или остарели, или погрешни. Трябва да престанем да се влачим във фарватера на старата външнополитическа мисъл, която все по-явно користно брани отслабващите позиции на Запада. Трябва да се пише нова теория и практика на международните отношения. Естествено, като се използва натрупаният опит от миналото, включително и западният.\n– Повечето от наследените институции или умират, или са вредни. Изключение е ООН, нейният устав и редица съпътстващи организации. Необходими са нови институции, необвързани с отмиращата система на международните отношения.\n– Западноцентризмът в политиката и в теоретичната мисъл е остарял, вреден е. Особено вреден е американоцентризмът, даващ на страната, обявила се за наш враг, допълнителни козове. Но и злостното антизападничество е безсмислено – то е обратната страна на стария европо- и америкоцентризъм.\n– Трябва целенасочено да бъдат признати и наложени в общественото съзнание значението и познаването на Изтока и Юга. Именно там са основните икономически и политически пазари на бъдещето.\nЩе повторя, целесъобразно е да се отделя внимание на развитието на конкурентните предимства – военната сила, широтата на идеологическите възгледи на елитите, руската дързост. Но никаква „политкоректност”. Правилата на предишната система са отхвърлени от създателите им.\nТрябва да се осигури пробив в новата цифрова епоха. Но същевременно целенасочено да се противостои на негативните последствия от цифровизацията, включително на умствената деградация на елитите.\nТрябва да започнем активно да формулираме и да издигаме собствена концепция за бъдещето и за ролята на страната ни в него. Русия е гарант за мира, за създаването на независими, сътрудничещи помежду си страни и народи, за културно и политическо многообразие. Целта на политиката е да постигнем максимално възможна демократизация на международните отношения. В дългосрочна перспектива – да се върнем към играта по правила, към спазването на международното право, изоставено днес. И максимален натиск в посока следване на позитивна програма.\nГлавните цели на политиката\nФормиране на зони за сътрудничество, развитие и сигурност в Голяма Евразия, включително интеграция съвместно със съюзниците от Евразийския икономически съюз (ЕАИС) в система от зони за свободна търговия на суперконтинента.\nВ средносрочна перспектива – курс в посока на развитие на зона за свободна търговия – Евразийски икономически съюз (ЕАИС)-Европейска асоциация за свободна търговия (ЕАСТ)-ЕС-Китай. Такава Зона за свободна търговия в бъдещите икономически отношения изглежда далеч не толкова плашеща, колкото я виждаха родните експерти, следващи остарелите си към днешна дата разбирания.\nВ обозрима перспектива следва да запазим тесните, полусъюзнически отношения с Китай. По-нататъшната траектория на отношенията ще зависи от това дали съседът ще може и ще поиска да стане пръв сред равни в контекста на партньорството в Голяма Евразия, дали ще се обвърже в мрежа от баланси и институции за сътрудничество или ще тръгне по пътя на едноличното лидерство.\nОсобено внимание следва да се обърне на отношенията с Индия, които изостават от възможностите и потребностите на новия свят.\nТрябва да развиваме сътрудничество с европейските държави, но трябва да го правим, доколкото е възможно, и в евразийски формати.\nНеобходима ни е консолидация около достигнатото равнище на развитие на Евразийския икономически съюз (ЕАИС) – осигуряване на голяма ефективност при изпълнение на решенията му и допълнителна подкрепа за него в обществата. А след 2-3 години трябва да се подготвяме за нов етап на задълбочаване (и разширяване).\nНай-важната цел, както от гледна точка на повишаване ефективността на управлението на света, така и на предотвратяване на една бъдеща катастрофална война, е въвеждането на тристранно (с възможно разширение) взаимодействие между Русия–КНР–САЩ. За XXI век този триъгълник трябва да стане първообраз на „концерта на държавите”. Друг вариант на повече или по-малко ефективно управление не се очертава. В Русия и друг път тази идея е била предлагана. Но, както често се случва у нас, просто забравиха настойчиво да я прокарват. А условията за осъществяването й назряват.\nИ, разбира се, следва да се води ефективна политика на икономически растеж. Без нея никаква победоносна стратегия не би била възможна.\nРоссия в глобальной политике, 15.05.2019\nСергей Караганов е специалист по международна политика, почетен председател на президиума на Съвета за външна и отбранителна политика, председател на редакционния съвет на списание „Россия в глобальной политике“. Декан на Факултета по световна политика и икономика в Националния изследователски университет „Висша школа по икономика“ в Москва.\n Компрадорски мотиви – те са свързани с действията на националните елити да прокарват чужди интереси в името на удовлетворяване на своите собствени, най-често меркантилни желания.\n Александър Лукин е доктор по история, декан на Факултета по международни отношения в Националния изследователски университет „Висша школа по икономика“ в Москва. Той също е автор в „Россия в глобальной политике”.\n Средно царство – така Китай обича да се нарича в древността, възприемайки се за център на света.\n Джоузеф Най (1937) е бивш декан на Факултета за политически науки „Кенеди“ в Харвардския университет. Известен е на българския читател с книгата си „Бъдещето на силата” в превод на Грета Керемидчиева, Военно издателство, 2013 г.\n Робърт Гилпин (1930 – 2018) e изследовател в сферата на международната политика и икономика. Почетен професор в Принстънския университет. Познат у нас с книгата си „Глобална политикономия. Разбиране на международния икономически ред”, издадена от „Дамян Яков”, 2003 г.\n Робърт Кохейн (1941) e политолог, специалист по проблемите на международните отношения, представител на школата на либералния институционализъм и транснационализъм. Преподава в Принстънския университет. Заедно с Джоузеф Най пишат книгата „Транснационални връзки и световна политика” (1972). Последните му книги са „Хуманитарна интервенция: етични, законови и политически дилеми” (2003) и „Комплексът на режима заради климатичните промени” – в съавторство с Дейвид Виктор (2010).


Lite :: БДЖ пуска царския влак по маршрута София- Кюстендил :: Economic.bg – Икономическият портал – Новини, икономика, бизнес, компании, финанси, пазари, работа, интервю, анализ\nНачало Lite БДЖ пуска царския влак по маршрута София- Кюстендил\nПарниковият локомотив ще се движи на 12 октомври за последно тази година\nНа 12 октомври, събота, БДЖ ще пусне атракционен влак с парен локомотив и вагон от царската композиция „Корона експрес”. Ретро пътуването се организира по повод отбелязването на 110 години от пускането в експлоатация на жп линията Радомир-Земен-Кюстендил, съобщиха от пресцентъра на държавната железница.\nПредстоящото пътуване ще бъде последното организирано за тази година, заявиха от БДЖ, като уточняват, че бонус към това пътуване ще бъде включването на личния вагон-салон на цар Борис III от „Корона експрес” във влаковата композиция. Специално прикаченият вагон ще пътува за първи път тази година като атракция, а по време на движение всички желаещи ще могат да го разгледат, съпроводени от гид, който ще ги запознае с любопитни факти.\nЦената на билета за влака с парния локомотив от София до Кюстендил е 21.50 лв. за пътуване в една посока (с включено запазено място). За желаещите да пътуват на по-кратки разстояния се осигурява възможност за следните отсечки по маршрута: София-Перник, София-Радомир, Перник-Радомир, Перник-Земен, Земен-Кюстендил. Цената на отсечка е 7.50 лв. в една посока с включено запазено място.\nДецата до 7-годишна възраст ще пътуват безплатно без да ползват отделно седящо място. Националният железопътен превозвач напомня, че децата на възраст до 10 години задължително пътуват с придружител.


Идеите за декор на интериора в повечето случаи ни подсказва природата, на нас ни остава единствено да черпим вдъхновение от нея!\nЕдно от последните вдъхновения от природата се явява “обличането” на стени или част от тях с жива зеленина или декоративен мъх, за които ще ви разкажем в тази статия.\nмъха остава стабилен с течение на времето;\nне се нуждае от поливане и наторяване;\nне задържа прах и в него не се образува плесен и бактерии;\nпридобива еластичност и яркост на окраската;\nабсолютно безвреден е за хора и животни, има хипоалергенни свойства.\nОригинално нали? 🙂


GoT 39 ПОСЛЕДЕН СЕЗОН - Кралица на пепелища /19.05-26.05/ :: BG-Mamma - Страница 60\n21 621 прегледа 1 082 отговора Още Включете известията Отговор\n885-899 от 1 082 отговора\n♥0 чт, 23 май 2019, 20:15\t#885\n« Последна редакция: чт, 23 май 2019, 22:19 от Gloripeace »\n♥0 чт, 23 май 2019, 20:39\t#886\nЦитат на: Вечерница в чт, 23 май 2019, 20:02\nДа го бяха направили финала интерактивен като в Black mirror\nНе съм гледала Black mirror. Какво значи интерактивен финал?😄\n♥0 чт, 23 май 2019, 20:46\t#887\nВсеки зрител може да избира различни варианти на събитията в епизода и така се стига до различни финали. Например, при срещата на Денерис и Джон пред ЖТ, може да има два избора - Убива я или Не я убива. Съответно, всеки вариант води до различни изходи.\n♥0 чт, 23 май 2019, 20:48\t#888\nОтдавна са филмчетата Герои и Домове в HBO go, от миналата година. Преди началото на сезона със сигурност.\nНовото качено са inside-овете и revealed на епизодите от 8 сезон.\n♥0 чт, 23 май 2019, 20:49\t#889\nДобре. Благодаря. Ако беше така, щеше да е интересно. Тогава какви спорове щяха да се завъртят.😂😂😂\nЦитат на: *Stela в чт, 23 май 2019, 20:46\n♥0 чт, 23 май 2019, 21:33\t#890\nТогава темата щеше да е вечна 😁\n♥0 чт, 23 май 2019, 21:34\t#891\n♥0 чт, 23 май 2019, 21:35\t#892\nИзгубих се в страниците. Може ли отново линк към саундтрака на сезона? Благодаря\n♥0 чт, 23 май 2019, 21:36\t#893\nМоже ли да резюмираш накратко, че нямам достатъчно батерия да изгледам 16 минути клип\n♥0 чт, 23 май 2019, 21:38\t#894\nЦитат на: HighSpeed в чт, 23 май 2019, 21:36\nЩе се опитам, ама ще трябва малко търпение, че не си спомням всичко. Ще допълвам в поста постепенно.\nПървата разлика с епизод 3 - НК ще победи в ЗХ. 1) Всички от криптата не са там, а в основната зала. (Като в Двете кули, когато битката изглежда загубена.), 2) Дани и Джон се бият с НК, но Джон се разделя с Дани, за да помогне на войниците, които са долу. Трябва да реши дали да помогне на Бран или да спре зомбитата, напредващи към ЗХ. Тион му казва да върви. 3) Регал Джон спасяват жените и децата навреме, които успяват да избягат през тунелите. Аря им помага.\n4) Дани пак събаря НК, 5) Джон стига до Бран, за да види как Тион е убит., 6) Джон и Нк се бият, но НК има преимущество. 7) Бран варгва Визерион, който се опитва да изпърли НК. Но Нк пак е недосегаем и убива Визерион с копието си.\nДжон успява да го намушка с меча, но пак нищо. 9) Дани се притичва на помощ и грабва Джон и Бран, който не може да излезе от състоянието си.\nРегал е убит. Дотраките и Неопетнените са убити. Превръщат се в зомбита.\nОцелелите търсят убежище в КЧ, Джейми убеждава Церсей да ги пусне, тя се съгласява, ако Дани подвие коляно и всички видят. Дани се съгласява.\nНК пристига, но е разделил частите си на две. Едната напада стените, другата по море, когато температурите падат и водата замръзва.\nДотраките също са част от армията му на мъртви коне.\nЗащитата отслабва и Бран се събужда. Търсил е нещо в миналото за слабостите на НК.\nРазбира се открива, че НК е свързан с Децата и grand wayward tree, което е източник на силите му.\nУнищожаването му също така ще убие Джон.\nЗаради връзката с Бран НК разбира и решава да брани дървото.\nДани казва на Джон какво трябва да направи, той разбира. Дани е много раздвоена, защото в тая версия тя е бременна.\nДани отива при дървото и се конфронтира с НК. И започва да гори дървото, НК и себе си в процеса.\nТук не разбрах с каъв меч тя промушва НК и го приковава към дървото.\nМагията проработва, тя оцелява, НК и Джон са мъртви.\nПропускам частите, които не ми харесват.\nЦерсей казва на Джейми, че всичко е свършило, спечелили са.\nНо Церсей иска да убие всички, които са били лоялни на Дани. Джейми я моли да не го прави, не иска детето им да живее в такъв свят. Церсей разкрива, че не е била бременна. Джейми убива Церсей.\nДани намира Джон, но е късно, тълпа се събира около тях. Тирион казва за произхода на Джон и за детето им. Коленичат пред нея.\nСлед 5 години Санса е протектор на Севера, Дани влиза в криптите. Джон е там до Нед и Кат. Тя слага ръка на статуята или каквото е там, после си тръгва и подвиква на детето: "Ела, Джон. Дух също е с тях.\nPS Има разяснения и за другите герои, ама това е частта, която според мен е най-добра.\n« Последна редакция: чт, 23 май 2019, 22:17 от Elmindra »\n♥0 чт, 23 май 2019, 21:41\t#895\nМного трудно зарежда на телефона последната страница.\nГлори, може ли в спойлер да сложиш всички клипчета? Утре смятам да ги гледам, сигурно са интересни.\n♥0 чт, 23 май 2019, 22:02\t#896\nAз ги бях гледала повечето. Редовно следя в тубата, излизат интересни неща. Особена слабост имам към любими песни, направени на клипчета със сцени от филма. В добавка се сдобих с блутут слушалки, които изненадващо за мен изкараха невероятен звук и як бас. Мога да гледам с часове. Що мислите нямам батерия сега\n« Последна редакция: чт, 23 май 2019, 22:22 от HighSpeed »\n♥0 чт, 23 май 2019, 22:42\t#897\nЦитат на: Miriel в чт, 23 май 2019, 21:35\nYouTube - PlayList от разпространителя:\n32 композиции... после има и на Сезон 7.\nСложили са и Link - препратки за: ( https://lnk.to/got8_sndkID )\nSpotify / Apple Music / iTunes / Amazon / deezer ...\nМного световни изпълнители споделят официално музиката си и ако ти харесва - можеш да си я закупиш и да ги подкрепиш за още вдъхновение (а и все пак подобни on-line сайтове предлагат компресиран звук, а всеки с хубави слушалки/тонколони "чува" разликата ; )\nСезоните се приемат с доста противоречиви мнения, но почти всички са единодушни, че композиторът е във възхода си!\n« Последна редакция: пт, 24 май 2019, 11:17 от Gloripeace »\n♥0 чт, 23 май 2019, 23:29\t#898\nКомпозиторът е фантастичен, изненадах се, че е толкова млад. Открих го покрай "Бягство от затвора", невероятна тема.\nМисля, че и музиката в "Карибски пирати" е негова.\nАз сега гледам първите сезони отначало (приключвам с втори) и разликата е драстична. Просто не трябваше да се ограничават с по-малко епизоди в 7 и 8 сезон и да имаше "разводняване", все пак точно в сложността се влюбихме всички.\n♥0 чт, 23 май 2019, 23:37\t#899\nМного добра статия за въпросите, които останаха без отговор в сериала.\nКато това са само част от тях , разбира се.\nСпекулира се обаче , че ще има и 9 сезон, но силно се съмнявам в това..\n1 Велислав Павлов *Димитър Захариев *Диана Димитрова Тема 58\n2 Откраднат живот:Кръвни връзки 🎬 тема 90\n3 Пътят на честта - Тема 4\nПътят на честта - Тема 4\n1 949 прегледа 48 отговора


Мария Габриел в интервю за „Les Echos“: „Европа иска бързи и измерими резултати в борбата с „фалшивите новини“ – Европа Директно Шумен\nНачало/Мария Габриел в интервю за „Les Echos“: „Европа иска бързи и измерими резултати в борбата с „фалшивите новини“\nМария Габриел в интервю за „Les Echos“: „Европа иска бързи и измерими резултати в борбата с „фалшивите новини“\neudirect2018-10-27T10:52:24+03:00октомври 20, 2018|Categories: Без категория|\nВ интервю от 17 октомври за авторитетния френски финансов ежедневник „Лез Еко“ комисарят по цифровата икономика и общество Мария Габриел споделя очакванията си, след като представители на онлайн платформите и рекламната индустрия й връчиха индивидуалните си пътни карти за конкретни мерки за борба с дезинформацията в интернет.\n„Това е първа много важна крачка, която показва, че всички – в това число и социалните мрежи – осъзнават отговорността си в общата борба срещу онлайн дезинформацията. Кодексът за добри практики не е на Европейската комисия – той е техен кодекс“, подчертава комисар Габриел. Българският еврокомисар посочва още, че трябва да се отрежат източниците на финансиране на разпространителите на дезинформация. Интернет платформите, също така, трябва да премахват профилите, които публикуват дезинформация и са сигнализират потребителите, когато съдържанието е разпространявано от т.нар. ботове – компютърни програми, които наводняват мрежата. Също толкова важно според Мария Габриел е да се засили медийната грамотност, давайки приоритет на качественото съдържание и подобрявайки методите за по-добро сигнализиране в случай на установени „фалшиви новини“. Комисарят се обяви и за повече прозрачност при начина на използване на алгоритмите на онлайн платформите, особено след аферата „Фейсбук-Кейбридж Аналитика“.\nЦялото интервю на българския комисар за в. „Лез Еко“ можете да прочетете в оригинал на френски език тук.


Предколедно в Хилтън - Bacchus.bg\nПредколедно в Хилтън\n23 Ноември 2011, 14:31\nНай-хубавото на Коледните и Новогодишните празници е очакването им. Столичният Хилтън го прави и апетитно - от началото до края на декември хотелът ще предлага няколко интересни менюта.\nМежду 11.12 и 18.12 е седмицата, посветена на дивеча. Ястията ще са изготвяни от главния готвач Жан-Юбер Гарние.\nХилтън ще почете и западната традиция на Адвента, с празничен брънч през всяка една от трите недели преди Коледа. Между 12.00 и 15.30 ч на 4, 11 и 18 декември ще има жива музика, обилно меню и пенливо вино за възрастните и игри, организирани от "Wonder group", за малките.\nНа 25 декември, пак между 12.00 и 15.30 ч, ще се състои Коледният брънч на хотела с мултинационално меню и детски кът, а на 1 януари ресторант "Сезони" в Хилтън ще предложи и Новогодишен брънч за елегантно приключване на празненствата.\nЗа повече информация: (02) 933 5061 и sofhi.fb@hilton.com


Коце Да Гама от село Рупча: Новият "патриот" и "спасител" гласува имоти за Гуцанов и Портних, и дори - пари за Демократична България | Informiran.net\nНовият супер-патриот и спасител на България – Костадин Костадинов, се оказва че е такъв само пред оредяващите си все повече избиратели. Като е във властта, си стои на трапезата, и си папка…\nТова (виж след текста) са решения на Общинския съвет във Варна, където Костадинов има 4 съветника. Ясно се вижда от гласуванията по ключови имотни въпроси, че гласове против НЯМА.\nСтава дума за типичната схема за крадене, в която десетки имоти се гласуват заедно, като повечето са стандартни процедури на Общината. Но всичко се прави, заради няколко най-важни имота, които са за “нашите хора”. Те не се пускат отделно, а всичко се размътва в общата тиня.\nКостадинов и хората му – част от тях негови роднини, но това е отделен въпрос, гласуват с всички. И Гуцанов и Портних си получават своето.\nОтдавна е ясно, че във Варна опозиция няма. Всичко е ГЕРБ, който “черпи” всички останали. И те преглъщат доволно. Очевидно и “Възраждане” също. Борим мафията, ще сваляме Бойко… 🙂\nА парадоксът е, че са толкова навътре в играта, че гласуват дори за топ идеологическия си противник – Демократична България. Известна също като “Дай България” 🙂 Коцето подкрепя повече пачки за тях…\nКоето не пречи на парламентарните избори да кълне Христо Иванов и Емил Джасим, да сочи с пръст “гейове и джендъри”, и да брани като Матросов “традиционното семейство”. Традиционното семейство като казахме – той Костадинов се развел фиктивно с жена си, за да скрие имотите и парите, дето крие на нейно име. Традиционно семейство, морал, чест!\nПовярвай в България…\nА ето как описа казуса бивш съратник на Костадинов, отвратен от далаверите му… (без редакции от Фейсбук):\nЗдравейте приятели, днес ще ви представя в снимки как със съдействието на Копейкин ООД община Варна иска да разпродаде апетитни имоти естествено те няма да се продадат и на случайни хора!\nОтбелязаните в червено имоти са така наречените парчета, които трябва да отхапят от общината Гуцанов, Янко Станев и още няколко човека в схемата не без подкрепата на видната им вече пионка и момче за всичко Костя Копейкин, който не трябва да забравяме че похарчи партийната субсидия именно за да си закупи имоти от Гуцанов!\nКаква е схемата ли, ами много е просто в едно предложение в една комисия оглавявана уж от Герб се вкарват наведнъж над 100 имота общинска собственост за продажба, след комисията половината от тях отпадат, но не и отбелязаните, защото те са както се казва за едни наши хора…\nОттам нататък видният патрЕот и неговите съдружници в Копейкин ООД се въздържат да гласуват и готово, парцелите се вадят на търг!\nЕстествено на търга няма да има много явили се!\nТака че следете, кой ще закупи имотите и какво ще се построи на тях!\nЕстествено Копейкин също ще бъде възнаграден от Гуцанов и Станев я с имотче, нова къща на приемлива цена или с апартаментче буквално в центъра на Варна…\nСега вече става ли ви ясно, защо на някои хора мястото им е в ареста, а не в депутатски листи!\nТова се нарича корупция, далавера и лесно може ако прокуратурата пожелае да хване участниците в схемата…


Рецептата днес е от китайската кухня по която се "запалих" последно време и готвя веднъж седмично по китайски рецепти. Рецептата е за китайски хлебчета - пухкави, меки и ароматни. Наричат се още манту - Mantou.\nТези хлебчета имат пухкавият вид на хляб, но с текстура, която можете да разкъсате слой по слой. Имат аромат на подправки - копър и магданоз, които реших да използвам при тази рецепта. Приготвяла съм ги и без плънка, а там аромат няма.\nПриготвям хлебчетата в моят нов кухненски помощник - Instant Pot Duo.\nВ Instagram стори споделям повече къде и как го използвам в ежедневието си ако ви е любопитно и се чудите дали да си го купите. Моята препоръка е "За".\nТестото не трябва да увеличава обема си, а да си почине, за да може глутена да се освободи и тестото по - лесно да се разточи след това.\nПриготвят се дори по - лесно отколкото на котлона, защото не наблюдавате какво се случва и не чакате водата да заври.\nНа снимката виждате и още един вид китайски хлебчета - вързопчета с лук, които не стигнаха до снимка, защото бяха похапнати бързо.\nBy gabrielatsulin в събота, октомври 23, 2021 Няма коментари :


Преобразуване на ъглова мил (НАТО) в mrad (ъглова мил (НАТО) в милирадиан)\nъглова мил (НАТО) е равен mrad\nъглова мил (НАТО) е равен милирадиан\nПреобразуване на ъглова мил (НАТО) в милирадиан (ъглова мил (НАТО) в mrad):\nС този калкулатор е възможно да въведете стойност, която да преобразувате заедно с оригиналната мерна единица; например '776 ъглова мил (НАТО)'. При това можете да използвате пълното име на единицата или абревиатурата й. След това калкулаторът определя категорията на мерната единица, която трябва да бъде преобразувана, в този случай 'Равнинен ъгъл'. Той преобразува въведената стойност във всички известни и подходящи единици. В получения списък ще намерите и преобразуването, която първоначално сте търсили. Друг вариант е стойността, която трябва да преобразувате, да бъде въведена както следва: '61 ъглова мил (НАТО) в mrad' или '2 ъглова мил (НАТО) е равен mrad' или '24 ъглова мил (НАТО) -> милирадиан' или '97 ъглова мил (НАТО) = mrad' или '38 ъглова мил (НАТО) в милирадиан' или '50 ъглова мил (НАТО) е равен милирадиан'. За този вариант калкулаторът също моментално преценява в каква мерна единица трябва да бъде преобразувана първоначалната стойност. Независимо коя от тези възможности изберете, това ще ви спести продължително търсене на подходящия списък в дългите списъци с безброй категории и безброй поддържани единици. Всичко това ще ви бъде спестено, благодарение на калкулатора, който свършва работата за части от секундата.\nОсвен това калкулаторът позволява използването на математически изрази. В резултат не само числата могат да се изчисляват едно с друго, като например '(34 * 60) ъглова мил (НАТО)', но и различни единици за измерване могат директно да се свързват помежду си за преобразуването. Това би могло да изглежда по следния начин: '776 ъглова мил (НАТО) + 2328 милирадиан' или '41mm x 89cm x 95dm = ? cm^3'. Мерните единици, комбинирани по този начин, естествено си пасват и добиват смисъл във въпросната комбинация.\nКолко милирадиан правят 1 ъглова мил (НАТО)?\n1 ъглова мил (НАТО) = 0,981 747 704 246 81 милирадиан [mrad] - Калкулатор за мерни единици, който може да се използва за преобразуване на ъглова мил (НАТО) в милирадиан и др.


Учебната година започва! Кои акции може да се възползват? - FXTrading\nHomeПазариМненияУчебната година започва! Кои акции може да се възползват?\n27/08/2020 Борис Петров Мнения 0\nПандемията от Коронавирус направи така, че работата и ученето от вкъщи се превърнаха в новото нормално. Културата на работа и учене от разстояние подкрепи множество технологични компании, които печелят от кризата. Така се стигна до рекордни стойности при технологичния индекс Nasdaq 100.\nТенденциите за работа от вкъщи и дистанционно обучение, породени от пандемията от Covid-19, дадоха тласък на продажбите на персонални компютри и периферни устройства, лаптопи, приложения за видеоподписване и други мрежови решения през първата половина на 2020 година.\nСега много от тези компании може да се възползват отново, този път от пазаруването за началото на учебната година, тъй като на много места по света учениците ще продължат да се обучават у дома.\nУчебната година ще подкрепи технологичните компании\nВъпреки, че част от търговците на дребно се оплакват от бавен старт на втората половина на годината, когато става въпрос за продажби на вещи за училище, някои технологични компании могат да получат допълнителен тласък.\nПричината е, че все повече ученици и студенти вероятно ще изберат дистанционното обучение, на фона на страха от заразяване с Коронавирус.\nСпоред данни на S&P Global събрани от вноса на продукти, влизащи в САЩ, продажбите на детски облекла не са успели да отскочат след спада през второто тримесечие.\nВ сравнение с миналата година вносът на детски обувки в Съединените щати е намалял с 44% през юли, докато вносът на облекло е намалял с 29%. Междувременно вносът на раници е спаднал с 23% през второто тримесечие, като се е повишил с едва 5% през юли.\nВъпреки това, лаптопите отбелязаха солиден отскок като през второто тримесечие вносът в САЩ се е увеличил с 14% и 6% през юли.\nСъщо така, според данни на Education Week, 17 от 20-те най-големите училищни области в САЩ планират дистанционното обучение да бъде техния основен модел на връщане към учебния процес. Това ще засегне над 4 милиона ученици.\nОсвен това много от училищните райони, които планират да отворят отново, биха приели хибриден модел от присъствени и отдалечени класове, които да позволят физическо дистанциране.\nТова е ясна индикация, че технологията ще бъде гръбнакът на образованието в идните месеци или поне докато страховете от разпространение на Covid-19 отшумят.\nВижте: Кои акции се представиха най-добре и най-зле по време на пандемията от Коронавирус?\nТърсенето на лаптопи и персонални компютри ще нарасне\nПродажбите на персонални компютри, лаптопи и периферни устройства се увеличават, тъй като дистанционната работа и обучение станаха “новото нормално”.\nНо има един нов проблем, с който се сблъскват училищата в Съединените щати и това е недостигът или дългите забавяния (до няколко месеца), при получаването на най-важните за тази година консумативи за училище, като лаптопи и друго оборудване, необходимо за онлайн обучение.\nТова още веднъж показва огромното търсене на тези инструменти, които спомагат за работа и учене от дистанция. Продажбите на компютри и свързаното с тях оборудване допълнително нарастват през второто тримесечие.\nВъпреки че търсенето на компютри, лаптопи и други периферни устройства, необходими за работа и учене от разстояние, набира скорост след Коронавирус, все пак бе трудно да се закупят такива, на фона на блокирането, наложено от страните и спирането на доставките.\nВсе пак, когато страните започнаха да премахват блокадите, продажбите отново скочиха.\nСпоред Международната корпорация за данни (IDC), доставките на компютри нарастват през второто тримесечие, въпреки икономическото забавяне. Последният доклад показва, че глобалните доставки са нараснали с 11,2% спрямо предходната година, достигайки общо 72,3 милиона бройки.\nТрадиционните доставки на персонални компютри отбелязаха двуцифрен ръст през второто тримесечие на 2020 г. в сравнение с година по-рано. Докато първото тримесечие беше рекордно слабо за доставките на компютри за повече от десетилетие, вторите три месеца бяха рекордни, но по обратната причина.\nIDC прогнозира също, че се очаква обемът да надмине 21 милиона бройки тази година, най-високият от края на 2009 година.\nКои може да са печелившите?\nСлед като няма много признаци, че пандемията отслабва, възможността все повече ученици да са адаптират към дистанционното обучение нараства. Търсенето на компютри, лаптопи, таблети и други периферни устройства само ще се увеличава при тази ситуация, помагайки на следните акции да спечелят.\nLOGI е световен лидер в периферните устройства за персонални компютри и други дигитални платформи, които разработват, освен това предлагат на пазара иновативни продукти в компютърната навигация, интернет комуникациите, цифровата музика, домашни развлечения, видео сигурност, интерактивни игри и безжични устройства.\nОчакваният ръст на печалбите на компанията за текущата година е 16,3%. Консенсусната оценка на Zacks за печалбите през тази година се е подобрила с 10,6% през последните 60 дни. Logitech притежава Zacks Рейтинг 2 (Покупка).\nLNVGY е посветен на изграждането на компютри и мобилни интернет устройства. Бизнесът на Lenovo е изграден върху иновации на продуктите, високоефективна глобална верига за доставки и силно стратегическо изпълнение.\nОчакваният ръст на печалбите на компанията за текущата година е 37.6%. Консенсусната оценка на Zacks за печалбите през тази година се е подобрила с 4,2% през последните 60 дни. Lenovo притежава Zacks Рейтинг 2 (Покупка).\nAAPL проектира, произвежда и предлага смартфони, персонални компютри, таблети и аксесоари по целия свят. Основните продукти включват iPhone, Mac и iPad.\nТук трябва да отбележим, че сплитът 4:1 на акциите на Apple вероятно ще ги направи още по-привлекателни, особено за индивидуалните инвеститори.\nОчакваният ръст на печалбите на компанията за текущата година е 8,7%. Консенсусната оценка на Zacks за печалбите през тази година се е подобрила с 4,9% през последните 60 дни. Apple притежава Zacks Рейтинг 1 (Силна Покупка).\nDGII е водещ световен доставчик на бизнес и ключови услуги за Интернет на Нещата (IoT). Те помагат на своите клиенти да създават свързани продукти от ново поколение и да разгръщат и управляват критични комуникационни инфраструктури във взискателни среди с високи нива на сигурност.\nОчакваният ръст на печалбите на компанията за текущата година е 77,3%. Консенсусната оценка на Zacks за печалбите през тази година се е подобрила със 100% през последните 60 дни. Digi International притежава Zacks Рейтинг 2 (Покупка).\nТук може да отбележим и други големи производители на персонални компютри и лаптопи, които могат да се възползват от дистанционното обучениe са HP и Dell.\nВ същото време компании като Boxlight Corporation, компания за образователни технологии, която купува и продава интерактивни решения за класна стая по целия свят, също може да се оформи като един от победителите.


Възпаление на гърлото | Ezine.bg\n»Възпаление на гърлото\nВъзпалението на гърлото представлява инфекциозно възпаление на лигавицата на фаринкса, а засегнатите участъци са оточни, болезнени и зачервени. Това е често срещано оплакване при хората във всички възрасти.\nВъзпалението може да бъде слабо, тежко или хронично. Слабото възпаление на гърлото най-често е индикатор за грип, простуда, алергии или излагане на различни дразнители. Тежкото възпаление е симптом за наличието на по-сериозен проблем от настинката. Хроничното възпаление също изисква повишеното внимание на болния и задължителната консултация с лекар.\nНай-честият причинител на възпаленото гърло е Streptococcus pyogenes, като за състоянието може да са виновни и други видове бактерии – Staphylococcus Neisseria и Haemophilis influenza.\nСтрептококите могат да живеят с месеци в носа и гърлото, без да предизвикат никакви възпаления. През това време носителят може да не е болен, но предава бактериите на околните. При първото отслабване на имунната система, бактериите се активират и предизвикват симптомите на възпаление.\nДишането през устата, ниската влажност и тютюнопушене, замърсяването на въздуха, вредните изпарения и викането са рискови фактори, които много често причиняват възпаление на гърлото. Не е изключено възпаленото гърло да е симптом на лошо храносмилане или рефлукс, при който стомашните киселини проникват в езофагуса. Обикновената простуда и алергията много често причиняват проблеми с гърлото.\nПреумора, стрес и натоварването на имунната система с различни инфекции и заболявания увеличават риска от възникване на бактериална инфекция в гърлото. Както при повечето болестни състояния, възпалението на гърлото е най-типично за зимните месеци, когато има много грипове, а имунната система на човека е по-податлива.\nПродължителното възпаление на гърлото може да бъде симптом за наличието на много сериозни заболявания, каквото са рак на гърлото и СПИН. Не е изключено възпалението да се появи след прием на различни антибиотици, химиотерапия и лекарства, които допълнително изтощават имунната система. Възпаленото гърло трябва да се лекува навреме, за да не се получат по-тежки последствия.\nСимптоми при възпалено гърло\nНай-типичните прояви на състоянието включват: трудност при преглъщане и главоболие; повишена температура и зачервяване в задната част на гърлото; появата на бели полипи по сливиците; обриви; отсъствие на кашлица, хрема и други симптоми, които са типични за възпаленията на горните дихателни пътища.\nДиагностициране на възпалено гърло\nВъзпалението на гърлото е състояние, което много често се бърка с настинка и грип, защото всички тези проблеми имат сходни симптоми. Необходимо е да се направи оглед на състоянието, което се намира гърлото и да се направят някои изследвания.\nМоже да се пусне тест за наличие на различни бактерии и болестотворни причинители. Веднага след откриването на причината за възпаление, лечението може да започне.\nВ по-голямата част от случаите се прилага терапия на лечение с пеницилин или друг подходящ антибиотик, която трае до 10 дни. Тази терапия е много ефективна и затова 10 дни са напълно достатъчни за премахване на възпалението.\nНавременното започване на лечението намалява периода на дискомфорт за пациента и свежда до минимум риска от възникване на по-сериозни усложнения. Препоръчва се и помощното третиране на възпалението на гърлото, което се състои в прилагането на спрейове или таблетки за смучене. Лекарите отбелязват, че е напълно погрешно да се прекрати антибиотичната терапия, след като се усетят първите признаци на подобрение.\nВирусното възпаление на гърлото не се третира с антибиотици. То преминава само и може да се лекува в домашни условия с топли напитки и почивка.\nАбсцесът на гърлото е много рядко усложнение на стрептококовата инфекция. Той изисква спешна лекарска намеса.\nПредпазване от възпаление на гърлото\nНай-добрият начин за предпазване от възпаления и болестни процеси в организма е повишаване на имунитета, здравословното хранене, редуването на работа и почивка.\nРедовното миене на ръцете унищожава голяма част от болестотворните причинители на инфекции. Бактериите могат да се предадат много лесно чрез кихане, кашляне, здрависване и докосване на предмети, които вече са пипани от заразен човек. Поради това старателното измиване на ръцете във вода и сапун е важна мярка за безопасност.


The Bulgarian Media Portal » Blog Archive » Онлайн радио “Усмивка”\nОнлайн радио “Усмивка”\n2021.04.06 Няма коментари\nИнтернет радио, фокусирано върху българската детска аудитория в страната и по света\nРадио “Усмивка”. Слоган: “Светът на децата”\nЕжедневно онлайн излъчване на програма, включваща рубрики и детски песнички, представени от деца. Както и новини, репортажи, а в рубриката “Моят гост” – разглеждане на актуални теми с представяне на две гледни точки.\nКъм екипа са готови да се присъединят със свои авторски рубрики общественици и културни дейци, с успешно реализирани творчески проекти.\nМисията на “Усмивка” е да представя програма с високо качество на съдържанието, достигаща по подходящ за аудиторията начин чрез сайт, фейсбук и музикален плейър, обвързани с радиото.\nБоян Пенев, 13-годишен, е ново попълнение в екипа на радио “Усмивка”. Роден е в България, учи и живее в Германия.\nПрограмата е с насоченост образование, творчество, култура, спорт, извънкласни дейности, с акцент съхраняване на ценности и морал, както и формиране на естетически вкус у децата.\nЛинк към сайта на Радио “Усмивка” – ТУК\nФейсбук страница – ТУК


Станимир Стоилов: Левски може да се противопостави на ПАОК - По света и у нас - БНТ Новини\nСтарши треньорът на Левски Станимир Стоилов бе гост в предаването на БНТ 1 „Арена спорт“. В ефира на обществената медия, Стоилов коментира лятната селекция на „сините“, предстоящите двубои на тима в Лигата на конференциите, както и темата за националния отбор.\nНаставникът на Левски заяви, че лятната селекцията на столичани е приключила с привличането на новите попълнения Анте Блажевич, Ивелин Попов и Роналдо.\n„На този етап смятам, че Ивелин Попов, Анте Блажевич и Роналдо ще са лятната селекция на Левски. Ако има изходящ футболист и позицията му се оголи, ще трябва да се подсилим. Мисля, че ще се справим с групата, с която разполагаме“, заяви Стоилов.\nТой определи бразилецът Роналдо като нетипичен нападател и допълни, че това не е проблем за „сините“, тъй като те разполагат с голям набор от офанзивни футболисти, които могат да играят на тази позиция. Наставникът иска нападението на Левски да е още по-динамично и по-раздвижено през новия сезон.\n„Роналдо е офанзивен футболист, но не е типичен нападател. На този етап не може да кажем, че имаме проблеми с нападението, след като постигнахме положителни резултати през миналия сезон. Билал Бари, Марин Петков, Ивелин Попов и Илиян Стефанов могат да играят атакуваща позиция. Ще се опитаме да организираме тройка нападатели, който да бъдат по-динамични и по-раздвижени“, каза Мъри.\nСпециалистът разкри, че Левски е можел да привлече Роналдо в редиците си още през декември като свободен агент.\n„Роналдо можехме да го привлечем още декември месец като свободен агент. Разходът за такъв перспективен футболист не бе голям, а спонсорът пое по-голямата част от него“, добави треньорът.\nСтоилов определи съперникът на „сините“ в Лигата на конференциите ПАОК като сериозен съперник, който Левски може да преодолее, стига бъде единен на терена.\n„ПАОК е сериозен съперник. Не помня от колко години Левски не е имал толкова тежък противник още на старта в евротурнирите, но ние разполагаме с отбор, който може да се противопостави на ПАОК. Ако успеем, ще сме много доволни. Има план и стратегия за развитие на отбора и не трябва да се отклоняваме от пътя. Най-важни са колективните действия на терена. Отборът трябва да работи като часовников механизъм, за да може да компенсираме класата на противника. Ясно е, че можем да приключим евроучастието си още в първия кръг, но това е напълно нормално с оглед факта, че Левски загуби огромни си коефициент, който бе натрупал във времето“, коментира любимецът на „синя“ България.\nСтанимир Стоилов определи като „несериозно“ поведението на футболистите на Левски във фаза защита по време на контролата с новака в Първа лига Септември София. На „Герена“ двата тима завършиха наравно 1:1.\n„На контролата със Септември се видя, че има несериозно отношение към играта на отбора във фаза защита. Ще се постарая този проблем да го реша в най-скоро време, защото в името на Левски компромиси не правя. След спечелването на Купата миналия сезон играчите трябва да разберат, че ангажиментите им вече са по-големи, отколкото бяха досега. Аз лично смятам, че Левски трябва да играе много по-добре. Без желание и амбиция няма как да се постигнат успехи във футбола. Без значение дали целите са изпълними или не, в Левски винаги трябва да се поставят високи цели“, категоричен е Стоилов.\nТреньорът на Левски коментира и темата за националния отбор. Той смята, че Димитър Димитров-Херо би бил подходящ кандидат за поста, но посъветва ръководството на БФС да обмислят добре решението си. Стоилов е на мнение, че в представителния ни тим трябва да се викат единствено футболисти, който са в най-добра момента форма.\n„Аз съм се учил от Димитър Димитров като треньор, той се е справял в тежки ситуации в шампионски отбори. Най-важно в този момент е ръководството на БФС да прецени кой е най-подходящият човек за тази работа. Не трябва да се търси подмладяване на отбора, а да се викат тези футболисти, който в момента са в най-добра форма. Ръководството на БФС трябва да мисли, когато назначава национален селекционер“, завърши Станимир Стоилов.\nЦялото интервю с Станимир Стоилов в „Арена спорт“ вижте във видеото!\n#Арена спорт #левски #Станимир Стоилов


Arena Island - НАЙ-НИСКИ ЦЕНИ от agoda.com\nIsla Arena, Нарра, Палаван, Филипини - Покажи на картата\nВ близост Нарра Бусуанга Ел Нидо Бусуанга\nРазположен в Narra, Arena Island е перфектно място да почувствате духа на Палаван и околностите. Оттук гостите имат лесен достъп до всичко, което този оживен град може да предложи. Добре поддържаната околност и доброто местоположението в близост до Emelina island, Children's Park, Rasa Island са част от специфичния чар на този хотел.\nArena Island предлага безупречно обслужване и необходимите удобства, за да удовлетвори гостите си. Докато са отседнали в този чудесен хотел, гостите могат да се насладят на 24-часова охрана, ежедневно почистване, индивидуално настаняване/напускане, рум-сървиз, летищен трансфер.\nХотелът се характеризира с 2 стилно обзаведени стаи за гости, в някои от които ще намерите стаи за непушачи, климатик, бюро, минибар, балкон/тераса. Хотелът предоставя най-добрите съоръжения включващи шнорхелинг, частен плаж, гмуркане, риболов, масаж, които ще Ви помогнат да отпочинете след активен ден прекаран в града. Arena Island е добър избор за всички посетители на Палаван, защото предлага спокойствие и безпроблемен престой.\nВсички типове туристи (34) Двойка (20) Самостоятелно пътуващ (2) Семейство с малки деца (7) Семейство с големи деца (1) Група (4)


Добрият стар Арсенал смирено допусна загуба с 2:1 от вдъхновените резерви на Манчестър Сити\n"Артилеристите" сякаш са във времева примка, която ги е обрекла година след година да повтарят едни и същи грешки\nМалцина очакваха, че Манчестър Сити в това си състояние е способен да победи и дори да надиграе Арсенал, но ето, че резултатът от срещата е факт. 2:1 след пълен обрат за "гражданите" и изглежда, че Арсенал вече си е обул обувките и чака пред изхода на стаята за борбата за титлата.\nПървото полувреме на срещата бе изключително силно в тактическо отношение на "артилеристите" и макар домакините да владееха повече топката, атаките от гостуващата страна бяха в пъти по-опасни. Неслучайно още в първата такава Тио Уолкът реализира след асистенция на Алексис Санчез, за да подчертае ахилесовата пета на Сити и най-доброто качество на Арсенал.\nНачалото на втората част бе преломният момент в срещата, защото грешка в центъра на терена остави Садио Мане сам срещу Петър Чех, а младокът, макар и смутено, успя да добута топката зад гърба на вратаря. Останаха и съмнения за засада при положението, но грешката бе по-скоро плод на изоставането от страна на страничния рефер, който можеше много трудно да прецени, че младежкият национал на Германия е с една стъпка зад защитата на противника.\nМомчетата на Хосеп Гуардиола вече започнаха много по-агресивно да търсят втория гол, докато Арсен Венгер окопа своите пред собственото наказателно, а всеки опит за атака приключваше някъде в средата на собствената половина.\nПълният обрат настъпи в 71', когато Арсенал успя за кратко да изнесе играта напред, но след отнетата топка магически пас на Кевин Де Бройне намери през цялата широчина на терена Рахим Стърлинг. Пъргавото крило овладя, задържа, финтира Начо Монреал и простичък изстрел в близкия ъгъл преодоля Чех, оставяйки едно усещане, че цялата отбрана на "топчиите" капитулира в този момент.\nМанчестър Сити продължи да атакува, а Арсенал на практика си проспа целите 45 минути на втората част, като най-сънлив изглеждаше Месут Йозил. Германецът в този мач приличаше повече на момче, което е избягало от изненадващото контролно в час по литература и случайно е попаднало на "Етихат", за да се сдобие с идеалното алиби за отсъствието си.\nЕдинствени Алексис Санчез и Лоран Кошчелни се стараеха да покажат класата си, но просто всички останали си взеха почивен полуден, докато Яя Туре, Стърлинг и Де Бройне бяха излезли с мотивация, като за финал на голям турнир.\nСлед срещата Манчестър Сити се изкачи до второто място, за да продължи преследването с Челси, които са със 7 точки преднина. Ливърпул играят утре с Евертън и също могат да коригират класирането, а Арсенал вече е на цели 9 пункта от върха и то в навечерието на коледния турнир. На Арсенал Венгер ще му се налага да отговаря на всички онези въпроси, които всяка година по това време са актуални за отбора му, а именно темата за шампионските амбиции на Арсенал.\nСпортна тениска на Арсенал с Месут Йозил за 30лв\nОфициален екип на Манчестър Сити от Nike за 140лв


Jointace Collagen with Chondroitin + Glucosamine / Джойнтейс Колаген с Хонроитин + Глюкозамин за здрави стави и хрущяли х30 таблетки - Vitabiotics - Аптека Маджаров\nКод на продукта:49784\nдопълнителен фокус върху здравето на хрущялите. Колагенът е един от най-важните протеини, произвеждани от човешйкия организъм и участ\nJointace Collagen with Chondroitin + Glucosamine / Джойнтейс Колаген с Хонроитин + Глюкозамин за здрави стави и хрущяли х30 таблетки - Vitabioticsвитабиотикс джойнт ейс joint ace jointeis joint eis hondroitin glukozamin kolagen\nХранителна добавка, която притежаваформула, съставена от 12 взаимно потенциращи се съставки, включително хондроитин и глюкозамин, в комбинация свисококачествен колаген тип II.Jointace Collagen with Chondroitin + Glucosamine поддържа здравето на ставите и ставния хрущял.Колагенът е един от най-важните протеини, произвеждани от човешйкия организъм и участва в много жизненоважни функции, като изграждането на опорно-двигателния апарат и здравословното състояние на кожата. Колагенът в тялото се съдържа в хрущялите, костите, сухожилията, кожата и ставните връзки. Колагенът спомага за поддържане на нормалното състояние и еластичността на ставните връзки и съединителната тъкан и подобрява общото здраве на ставите, костите и хрущялите. Глюкозаминът предсталвява основен градивен компонент на хрущялите, ставните връзки и клетки и съединителната тъкан като цяло. С напредване на възрастта способността на човешкия организъм да произвежда глюкозамин намалява, което от своя страна води до развитие на остеоартроза. Глюкозаминът действа противовъзпалително, облекчава ставните болки и съдейства изграждането на здрава хрущялна тъкан. Глюкозаминът стимулира производството на колаген и подобрява функциите на ставите и мускулите. Глюкозаминът в Джойнтейс е в най-добрата си форма - глюкозамин сулфат. Хондоитинът е другата много важна градивна единица на съединителната тъкан, който работи в синергия с глюкозаминът. Хондроитинът спира навлизането на хранителни вещества и вода в ставите и възпалените сухожилия, като в същето време не спира проникването на други важни и необходими за съединителната тъкан вещества. Хондроитинът спомага за по-бързото възстановяване на увредените стави и сухожилия, като същевременно с това понижава риска от инфаркт и атеросклероза и спомага за по-бързото заздравяване на рани. Хондроитинът, съдържащ се в Джойнтейс е специален висококачествен хондроитин с ниско молекулно тегло.За най-добри резултати Ви препоръчваме да комбинирате хранителната добавка, заедно синовативнияпродуктJointace Magnet Action- магнитни пластири.Ако страдате от диабет, хранителна алергия, сте бременна или кърмите трябва да се консултирате с лекар преди употреба на продукта.Не приемайте продукта при алергия към риба или миди.Да не се превишава препоръчителната дневна доза.Продуктът е хранителна добавка и следва да несе използва като заместител на разнообразното хранене.Препоръчва се да се съхранява на сухо,прохладно и недостъпно за деца място при температура под 25 градуса.Далеч от пряка слънчева светлина.\nКолаген Тип II 300 мг -\nХондроитин Сулфат 100 мг 400\nВитамин E 40 мг 400\nВитамин Д 20 микрограма 400\nПродуктът се предлага в блистерна опаковка, за да се предпази всяка таблетка от влиянието на околната среда.\nNaturpharma Хиалур Екс Грижа за ставите х10 сашета\nАртрозамин плюс за здрави кости х15 сашетa\nWebber Naturals Колаген + Turmeric Колаген + Куркума х30 мини каплети\nNaturpharma Бонген за стави, кости и мускули 10мл х10 ампули\nИмунокол Перфект Коластра 300 mg х30 капсули


Различните резус-фактори на родителите имат ли значение за здравето на детето? / moetodete.bg\n25.06.2009 • от сп. "Моето дете" 4 коментара\nНай-неприятна е ситуацията, когато бъдещата майка има отрицателен резус-фактор, а таткото – положителен.\nНепоносимост се получава, когато майката е с отрицателен резус-фактор, а бебето - с положителен, наследен от бащата.\nНо съвременната медицина се опитва да избегне този проблем с модерните методи на честа профилактика и лечение.\nОще за: баща, бебе, бременност, майка, резус-фактор, родители\nКоментари за “Различните резус-фактори на родителите имат ли значение за здравето на детето?”\nмомичета, настръхнах направо. и ние с таткото имаме подобни различия в резус факторите, детето е вземало моят `-` RH, но това за анемията е лоша работа. а да знаете често ли се наблядава това нещо? и на каква възраст могат да се направят изследвания за наличие на анемия?


Светило на естетичната хирургия разкрасява в София и Париж -\nСветило на естетичната хирургия разкрасява в София и Париж\nноември 20, 2018 ноември 20, 2018 big1bg 0 Comment\nМлад специалист по естетична хирургия с редица международни награди разкрасява в София и Париж. Доктор Шарбел Таук е сочен за един от най-добрите специалисти в естетичната хирургия в света. Роденият в Ливан медицински експерт идва в България през 2001 г. Завършва Медицинския университет в София през 2007 г., след което специализира обща хирургия и пластично-реконструктивна и естетична хирургия в болница „Пирогов”. Работи няколко години в отделението по детски изгаряния в ,,Пирогов”. През 2010 г. основава и започва на ръководи ,,Femme Clinic” – медико-естетичен център и амбулатория за извънболнична помощ по пластична хирургия, където успешно извършва консултации до днес. Специалистът редовно участва в международни научни форуми, конгреси и семинари, където обменя опит със световноизвестни специалисти в областта на пластично-реконструктивната и естетическа хирургия, и научава най-новите техники и тенденции в естетиката. Водил е обучение на млади естетични хирурзи в Рим, а в Палма де Майорка участва в конференция с едни от най-добрите пластични хирурзи в света. Д-р Таук е член на Френската и Ливанската асоциация по пластична, реконструктивна и естетична хирургия, член на Българския, Френския и Ливанския лекарски съюз, както и на ЕБО – Европейска асоциация за изгаряния. Практикува в едни от най-престижните клиники в Париж „Clinique Remusat“ и Университетска болница ,,Sainte Anne”, съвместно със световноизвестния проф. Патрик Тревифик. В естетичната медицина и хирургия техниките, които използва, са на принципа на постигане на естествен резултат. Д-р Таук споделя, че: ”Успешна интервенция в естетичната хирургия е тази, която постига хармоничен резултат с цялото тяло”. Д-р Таук прилага щадящи и нетравмиращи техники с използване на съвременни анестезици интраоперативно, които позволяват възможно най-бързо следоперативно възстановяване. Клиентите на специалиста са едни от най-известните български лица, а клиниката, където можете да се консултирате с д-р Таук, е в непосредствена близост до НДК и „Майчин дом“.\n← Световният моден бранд Mondo облича момчетата в надпреварата Manhunt Interantional Bulgaria\nБанско е планински лидер в туризма на Балканите →\nмай 11, 2018 big1bg 0\nфевруари 14, 2019 big1bg 0


| Capadur GreyExpress\nДвукомпонентен материал – катализатор на импрегнирането за ускоряване ефекта на остаряване на дървото (сиво оцветено) от външната среда\nРеакцията на Capadur GreyExpress с влага и кислород води до ускоряване на ефекта на стареене (сиво оцветяване) на дървени фасади, огради и други нестабилни по размерите дървени конструкционни елементи. Този естествен вид на стареене на дървесината (сиво оцветяване) се получава с помощта на Capadur GreyExpress.\nТърсения ефект се получава след 12 седмици, но този период може да бъде по-дълъг в определени случаи. Ако в случай на много сухи метеорологични условия след две седмици не се наблюдава достатъчен ефект, повърхността на дървесината се пръска равномерно с вода. Пространството около дървената зона, която ще се третира, ще бъде защитено с покритие. Материалът се използва за екстериор и за професионално полагане! Не е предназначен за дърво, което влиза в продължителен контакт със земя или вода.\nЕстествена сребристо-сива визия\nКатализатор за импрегниране\nСъдържание на разтворители\nСъответства на директивите за ЛОС (2007 и 2010)\nСъхранява се на сухо и хладно място, защитено от замръзване. Най-малко 2 години в оригиналния контейнер плътно затворен.\nПлътност: cca. 0,95 g/cm3\nИзползвайте съгласно Техническа информация № 606 / Определение на областите на приложение\n(-) не е подходящ / (O) подходящ условен / (+) подходящ\nНестабилните дървени строителни елементи. Основите трябва да са чисти, носещи и без разделителни вещества. Влагата на дървото не трябва да надвишава 18%. Да се имат предвид принципите за защита на дървото. Те са в основата на дълготрайната защита на дървото с покривни материали. Не е предназначен за дървени строителни елементи под формата на плоскости, като например плочите масивно дърво, дървени плочи като фурнирен слой, плочи от дървени стърготини или плочи от дървесни влакна.\nУказания за поддръжка на боядисаните дървени строителни елементи: При полагане на Capadur GreyExpress не се цели защита срещу влагата или срещу други метеорологични влияния, както се очаква от други покривни материали, напротив, продуктът е катализатор, ускоряващ придобиването на естествен остарял вид на дървото(оцветяване в сиво). Поради това, дървените строителни елементи, обработени с Capadur GreyExpress приличат на естествените необработени дървени повърхности. Трайност на повърхностите от естествено дърво се осигурява само от правилното изпълнение на цялата дървена конструкция.\nНови дървени повърхности: Дървената повърхност се почиства. Повърхността трябва да бъде чиста и без разделителни вещества, които да възпрепятстват обработката на дървото. Отстранява се смолата.\nКомпонентите A и Б Capadur Grey-Express се смесват добре и се нанасят неразредени. Сместа може да се ползва до около 1 седмица, след което започва да кристализира. Смесеният материал се нанася с четка равномерно, в един слой. Сместа се нанася с пръскане само в затворени помещения, предназначени за това приложение!\nПропорции на сместа:  100 тегловни части от компонент A  5 тегловни части от компонент Б.\nСтруктура на слоевете: Нови, небоядисани дървени; използва се само на открито; Основата се подготвя, съгласно лист БФС нр. 18; Имрегниране Capadur GreyExpress.\n70 ml/ m2/ на слой. Хигроскопичността на основата и влажността на дървото влияят на разхода. Точният разход може да се установи чрез пробно нанасяне.\nТемпературата на материала, основата и въздуха не трябва да е по-ниска от + 7 °C\nПри температура от 200С и 65% относителна влажност на въздуха повърхността е суха след около 1 час. При ниски температури и висока влажност на въздуха, или при ниска циркулация на въздухавремето за съхнене се увеличава.\nПочиствайте с лек бензин или терпентин веднага след употреба.\nПродукт, предназначен за професионални приложения.\nКомпонент А/ Б\nЗапалим. Опасности за здравето: Поглъщането причинява увреждане на белите дробове. Многократният контакт може да причини напукване на кожата. Да се съхранява на място, недостъпно за деца. Съхранявайте контейнера плътно затворен и в добре проветрени помещения. Пазете от източници на запалване. Да не се вдишват парите / аерозолите. Избягвайте контакт с очите и кожата. Да не се изсипва в канализацията или почвата. В случай на недостатъчна вентилация използвайте маски за дишане. Не предизвиква повръщане. При необходимост се свържете с лекар.\nНапълно празна опаковка може да бъде рециклирана. Опаковки, съдържащи остатъци от материали, да се изхвърлят на специални места.\n(Кат. А/j): 750 g/l (2010). Този продукт съдържа макс. 730g/l ЛОС.\nТехническа информация Nr.021


Обама дискретно критикува "Тойота" - Телевизия Европа\nОбама дискретно критикува „Тойота“\nАвтомобилните производители трябва да действат „бързо и решително”, за да отговорят на оплакванията за сигурността на колите им, заяви американският президент Барак Обама в свое интервю за „Блумбърг“, като това беше първият коментар на американския държавен глава за отзоваването на милиони автомобили „Тойота”. „Всеки автомобилен производител има задължение, когато става въпрос за сигурността на хората, да се задейства бързо и решително веднага след откриването на проблеми”, коментира Обама.\n„Тойота”, най-големият автомобилен производител в света, е обвиняван от САЩ, че е реагирал твърде бавно при откриването на проблемите с педалите на газта и спирачките, станали причина за отзоваването на автомобилите.\nМеждувременно стана ясно, че президентът на японската компания Акио Тойода ще отложи посещението си в САЩ, планирано за тази седмица. Тойода се оправда със силен снеговалеж в Япония. От компанията съобщават, че той ще бъде в САЩ в началото на март.


Димитър Попов, БДЗП-Гоце Делчев: Миграцията на прелетните птици се очаква да започне между 15 и 20 август – Радио Верига Фокус\nНачало | Благоевград | Димитър Попов, БДЗП-Гоце Делчев: Миграцията на прелетните птици се очаква да започне между 15 и 20 август\n8 август 2019 | 15:30 By Радио "Фокус" Благоевград\nДимитър Попов от Българското дружество за защита на птиците-Гоце Делчев, в интервю за Радио „Фокус“-Пирин\nФокус: Г-н Попов, кога се очаква да започне миграцията на птиците?\nДимитър Попов: Миграцията на прелетните птици все още не е започнала. Очакваме това да се случи в периода 15-20 август, като пикът на миграцията ще бъде между 20 и 30 август – тогава ще има най-голямо придвижване на прелетни птици. В момента те се придвижват от север на юг – тоест към Африка или към близките части на Азия.\nФокус: Как всъщност се случва миграцията? Кои птици отлитат първи и кои го правят по-късно?\nДимитър Попов: Най-напред започват да прелитат щъркелите заедно с известен брой осояди и блатари, като това става до края на август. След това септември е характерен за миграцията на грабливите птици като орлите и също така част от черните щъркели може да бъдат видяни в ятата с грабливите птици. Те образуват т.нар. смесени ята. С тях се придвижват и някои бели щъркели, които са закъснели, тъй като знаем, че малките са в различни етапи на своето развитие и е възможно да мигрират в началото на септември. През последните дни от септември и началото на месец октомври са характерни за прелетът на лястовичките, които се сформират в големи ята и дори още от сега можем да наблюдаваме струпването им по жиците. 5 вида лястовици се срещат в България, така че към края на септември те започват да напускат местата за размножаване и отглеждане на своите малки и се отправят към близките части на Африка.\nФокус: Тъй като на последно място споменахте лястовиците, а всъщност те най-много гнездят по жилищните блокове, удачно ли е да разрушим техните гнезда след като отлетят, или не бива да го правим?\nДимитър Попов: Да, Вие сте права, че те гнездят в градска среда – те са синантропен вид, така като и белият щъркел. Лястовиците правят гнездата си в ъглите на прозорците на различни сгради и под различни навеси. Не е хубаво да разваляме гнездата на лястовиците, въпреки че те правят доста боклук и замърсяват под самото гнездо, но този проблем може да бъде избегнат като се поставят специални дъски или поставки, които периодично да бъдат почиствани. Също така заради това гнездене лястовичките претърпяха доста големи загуби на своите популации заради санирането на сградите, което беше направено доста необмислено и се стигна до разрушаване на гнездата точно във времето, когато те отглеждат своите малки или вече са снесли яйцата си. Поради тези причини можем да кажем, че наблюдаваме известен спад в популацията на лястовичките, бързолетите и дори гълъбите, защото доста голяма част от таванските помещения на блоковете бяха затворени и всичко, което е било там, си е останало там. Дори имахме различни случаи на хора, които се оплакват от неприятна миризма от тавана заради птиците, които не са успели да излетят и са загинали, тъй като са били лишени от възможността да се хранят.\nФокус: А как стои въпросът с популацията на останалите видове птици?\nДимитър Попов: Засега е стабилна популацията на белия щъркел, но е притеснително това, че популацията на някои видове като жълтата стърчиопашка, която също е мигриращ вид, е доста намаляла. Това беше констатирано по време на нашите проучвания относно мониторинг на широко разпространените видове. Ние правим такова проучване всяка година от месец април до месец юни, когато отчитаме какъв е броят на често срещаните видове птици, които напоследък не са толкова широко разпространени. Тук попадат пъдпъдъкът, полската чучулига, качулатата чучулига, дебелоклюната чучулига, така че има известен спад в популацията на тези видове и причините за това са комплексни.\nФокус: Преди да тръгнат птиците имат ли някаква специална подготовка? Правят ли нещо по-различно?\nДимитър Попов: Някои птици преминават през пълна трансформация, тъй като те натрупват по-големи хранителни запаси, така че те увеличават своята маса, тъй като е нужна доста енергия за тези дълги прелети. Известно е, че някои птици изминават между 10 000 и 12 000 км за един прелет за около месец и половина-два, когато трябва да достигнат своите зимни квартири. Щъркелите прелитат до най-отдалечената част на африканския континент. Птиците не могат да спестят разстояние, тъй като те не могат да летят над открити водни площи, понеже се нуждаят от т.нар. термики или топли въздушни течения, защото това им позволява да набират височина, а откритите водни площи са лишени от такива термики. Ето защо птиците прелитат там където има доста малка част от подобни водни площи, като например през Босфора или прохода Гибралтар. Там континентите са доста близки и птиците могат да вземат това разстояние без проблем. По пътя си те спират за почивка на различни плавателни съдове като кораби и яхти, но понякога става така, че прекалено големи ята се струпват в една част на кораба и за да не потъне моряците са принудени да ги прогонват, така че те да се разпределят равномерно върху плавателния съд.\nД-р Виолета Ждрапанска, алерголог в интервю за Радио „Фокус“ – Пирин. Фокус: Д-р Ждрапанска, как протича алергичната реакция при пациентите и колко бързо е необходимо да реагират те? Д-р Виолета Ждрапанска: Алергичната реакция протича при всеки индивидуално. Тя зависи най-вече от пациента. При ужилване от насекомо може да се наблюдава локална реакция, където да бъде по-малка […]


Под наем Едностаен апартамент, Пловдив, Тракия 150EUR 199202\nЕдностаен слънчев и приветлив апартамент. В добро състояние. За удобството и комфорта на новите стопани, жилището се предлага напълно обзаведено. Разполага с всичко необходимо за едно домакинство. С отлична локация. Намира се в непосредсвтена близост до спирки на градски транспорт, магазини, детски градини и училища,зони за спорт и отдих. При интерес за това и още много други атрактивни предложения, не се колебайте да се свържете с нас. Номер: 71669\nТози апартамент е Едностаен с площ 50 m2, типа на строителството е Панел и на етаж 4-и намира се в Тракия Пловдив цената на апартамента е 150 EUR и публикуван е на 01/09/2020 от Меа имоти ООД (Агенция).


В периода на преход от социалистическата форма на управление в демокрация в края на 1980-те, в българския език все по-често се употребява думата "пробивен". В прекия смисъл думата означава предмет, който е предназначен за пробиване. В преносен смисъл се употребява за човек, който умее без талант и лични качества да преодолява препятствията пред себе си и да се издига в обществената йерархия.\nЖитейският успех или житейският провал на отделен индивид при животните се регулира от естествения отбор. За разлика от животните, човек зависи изцяло от обществото, от ценностната система на неговите членове, от местната и глобална политика.\nВ действителност "пробивност" като качество не съществува и е понятие, което се опитва да обясни явление, за което не се знаят истинските причини. Старите моми обясняват своя неуспех в личния си живот, с липса на настойчивост и нахалство. Лукавите обясняват житейския си успех с пробивност.\nКакто в професията, така и в личния живот, успехът или неуспехът са основани на комплекс от обективни и субективни причини. Когато хората не знаят или не искат да назоват причините за нечий успех в професията или в личния живот, те говорят за шанс, късмет или любов.\nЧовешката история е доказала, че сдобиването с пари почти винаги не зависи от талант. Примерите са много: Моцарт и Салиери, изобретателят на телевизора, изобретателят на телефона.\nЛайтмотив на съвременната пропаганда е създаване на стереотип за успешен човек - амбициозен, пробивен, без талант, без културни интереси, без скрупули, без човешко достоинство, политически дезинтересован, готов да върши всичко за пари, включително и да предаде собствените си роднини и родината си - характерно за Celebrity Culture. Това е и стереотипа за успешния соросоид - организатор на улични демонстрации и Цветни революции.


Мимулус, Клоунско цвете (Mimulus aurantiacus) - Онлайн магазин "Нолина"\n> Разсади>Мимулус, Клоунско цвете (Mimulus aurantiacus)\nАмпел висяша саксия с кука за закачане.\nМимулиса е сравнително популярно цвете, отглеждано в българските градини. Може да се отглежда и в стайни условия като многогодишно растение. Най-популярен отглеждан сорт е Mimulus aurantiacus. На височина достига до около 25 - 30 см., а настрани се разпростира до около 30 - 35 см. Цветовете са разнообразно оцветени: бяло, червено, оранжево, жълто, розово и са с големина около 5 см.\nНалично количество (бр.) 15\nГолемина на саксия (л.) 3